《季子挂剑歌》
宋代·唐肃

季子让一国，视之敝屣然。
宁当宝一剑，不为徐君悬。
徐君虽亡骨未朽，剑挂坟前白杨柳。
君知不知不足悲，我心许君终不移。

作者简介：杭州钱塘人，字叔元。真宗咸平元年进士。为泰州司理参军，平反冤狱有声，就辟观察推官。迁秘书省著作佐郎，拜监察御史。累迁工部郎中、知洪州，改江南东路转运使，擢三司度支副使，官终知审刑院。